**Ernests Ošenieks** (s. 5. huhtikuuta 2001 Riika, Latvia) on latvialainen jääkiekkopuolustaja, joka pelaa Mestis-joukkue Kokkolan Hermeksessä.

Ura
---

### Seuraura

Ošenieks on HK Tukumsin kasvatti. Hän sijoittui kaudella 2016–2017 tehoilla 13+24=37 Latvian U16-sarjan puolustajien pistepörssissä toiseksi edellään vain HK Akon Aleksandrs Fridenbergs. Kaudeksi 2017–2018 Ošenieks siirtyi HK Lidon organisaatioon. Hän voitti kauden päätteeksi Latvian U18-sarjan mestaruuden. Ošenieks debytoi samalla kaudella myös seuran miesten joukkueessa Latvian toiseksi korkeimmalla sarjatasolla. jossa hän pelasi 13 runkosarjaottelua tehopistein 3+1=4. Ošenieks pelasi myös neljä Latvian Cupin ottelua tehopistein 1+1=2. Kaudeksi 2018–2019 hän siirtyi Latvian pääsarjaan HS Riikaan, jonka kapteeniksi Ošenieks nousi. Hän pelasi 24 runkosarjaottelua tehopistein 1+3=4. Ošenieks teki pääsarjadebyyttinsä vain 17-vuotiaana 8. syyskuuta 2018 paikallisvastustaja HK Prizma Riikaa vastaan. Ensimmäisen pääsarjamaalinsda hän teki seuraavassa ottelussa 12. syyskuuta 2018 vieraissa HK Liepājaa vastaan, jolloin Ošenieks teki HS Riian 4–5-voittomaalin jatkoajalla ajassa 60.30.

Kauden 2019–2020 Ošenieks pelasi pääasiassa Venäjän nuorten sarja MHL:ää HK Riian joukkueessa, jonka varakapteenina hän toimi. Ošenieks pelasi ensimmäisen ja kauden ainoaksi jääneen KHL-ottelunsa 4. joulukuuta 2019 Severstal Tšerepovetsia vastaan. Hän pelasi ottelussa kuitenkin vain yhden vaihdon ja sai siinä jääaikaa 53 sekuntia. Kauden 2020–2021 Ošenieks pelasi suurimmaksi osaksi KHL:ssä, jossa hänen varsinainen tulokaskautensa toi 50 runkosarjaottelua tehopistein 1+5=6. Ošenieks teki KHL-uransa avausmaalin 21. joulukuuta 2020 HK Sotšia vastaan.

Ošenieks aloitti kauden 2021–2022 Latvian pääsarjan HK Zemgalessa, kunnes marraskuussa 2021 hän siirtyi loppukauden kattavalla sopimuksella Mestis-joukkue Kiekko-Vantaaseen. Kaudeksi 2022–2023 Ošenieks siirtyi jatkamaan Mestis-pelejään Kokkolan Hermekseen. Hän kärsi alkukaudella loukkaantumisista ja pelasi runkosarjassa vain 29 ottelua. Pudotuspeleissä Ošenieks voitti kuitenkin joukkueen sisäisen tehotilaston lukemalla +5. Kesäkuussa 2023 hän teki Hermeksen kanssa vuoden mittaisen jatkosopimuksen.

### Maajoukkueura

Ošenieks pelasi alle 20-vuotiaiden IA-divisioonan MM-kilpailuissa vuosina 2019 ja 2020, joista jälkimmäinen turnaus päättyi hopeaan. Hän jakoi neljällä syöttöpisteellään turnauksen puolustajien pistepörssin voiton Itävallan David Maierin ja Julian Payrin kanssa. Ošenieks jakoi myös Latvian sisäisen tehotilaston voiton Ričards Grīnbergsin kanssa lukemalla +8, jolla hän jakoi myös turnauksen puolustajien tehotilaston voiton Itävallan David Maierin kanssa.

Ošenieks pelasi myös alle 18-vuotiaiden MM-kilpailuissa vuonna 2019. Hänet valittiin Slovakiaa vastaan pelatun alkulohkon ottelun päätteeksi Latvian ottelun parhaaksi pelaajaksi. Ošenieks pelasi myös IA-divisioonan MM-kilpailuissa vuonna 2018, jolloin hän voitti kultaa ja oli nostamassa Latviaa pääsarjatasolle. Ošenieks jakoi joukkueen sisäisen pistepörssin voiton Deniss Fjodorovsin ja Artjoms Koppassin kanssa tehoilla 1+3=4, joilla hän jakoi turnauksen puolustajien pistepörssin voiton Norjan Sondre Bolling Vaalerin ja Saksan Daniel Wirtin kanssa sekä puolustajien syöttöpörssin voiton viiden muun pelaajan kanssa.

Latvian A-maajoukkueessa Ošenieks on pelannut kahdeksan ottelua ilman tehopisteitä. Hän teki A-maajoukkudebyyttinsä 11. marraskuuta 2021 Tanskan Esbjergissä Norjaa vastaan.

Pelityyli
---------

Kiekko-Vantaan entisen päävalmentaja Mika Niskasen mukaan Ošenieks on peruspuolustaja, joka liikkuu hyvin ja puolustaa jämäkästi. Hermeksen entisen urheilutoimenjohtaja Patrik Friisin mukaan hän on prototyyppi modernista puolustajasta, joka on iso kokoinen, liikkuu todella hyvin ja lukee peliä erinomaisesti. Friisin mukaan Ošenieksin vahvuudet ovat puolustuspelissä ja hän pystyy hyvän liikkeen ansiosta tukemaan hyvin myös meidän hyökkäyspeliä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | HK Lido | LAT-2 | 13 | 3 | 1 | 4 | 14 | – | – | – | – | – | U18 D1A | 5 | 1 | 3 | 4 | 2 |
| 2018–2019 | HS Riika **(C)** | Latvia | 24 | 1 | 3 | 4 | 38 | – | – | – | – | – | U18 | 5 | 1 | 1 | 2 | 2 |
|  | SK Riika 17 | LAT-2 | 1 | 1 | 0 | 1 | 0 | 1 | 0 | 0 | 0 | 0 | JMM D1A | 5 | 0 | 0 | 0 | 0 |
| 2019–2020 | Dinamo Riika | KHL | 1 | 0 | 0 | 0 | 0 | – | – | – | – | – | JMM D1A | 5 | 0 | 4 | 4 | 0 |
|  | HK Riika **(A)** | MHL | 58 | 6 | 18 | 24 | 28 | 3 | 0 | 0 | 0 | 0 |
| 2020–2021 | Dinamo Riika | KHL | 50 | 1 | 5 | 6 | 6 | – | – | – | – | – |
|  | HK Riika | MHL | 2 | 1 | 0 | 1 | 2 | – | – | – | – | – |
| 2021–2022 | HK Zemgale | Latvia | 8 | 0 | 2 | 2 | 6 | – | – | – | – | – |
|  | Kiekko-Vantaa | Mestis | 30 | 0 | 7 | 7 | 4 | 3 | 1 | 0 | 1 | 0 |
| 2022–2023 | Hermes | Mestis | 29 | 1 | 8 | 9 | 10 | 6 | 1 | 4 | 5 | 2 |
| 2 kautta | yhteensä | KHL | 51 | 1 | 5 | 6 | 6 | – | – | – | – | – |
| 2 kautta | yhteensä | Latvia | 32 | 1 | 5 | 6 | 44 | – | – | – | – | – |
| 2 kautta | yhteensä | Mestis | 59 | 1 | 15 | 16 | 14 | 9 | 2 | 4 | 6 | 2 |

Lähteet
-------

* Ernests Ošenieks The Internet Hockey Databasessa (englanniksi)
* Ernests Ošenieks Eurohockey-sivustolla (englanniksi)
* Ernests Ošenieks *Elite Prospects*. Everysport Media Group AB.  (englanniksi)

### Viitteet

1. 1 2  Tuttu pelaaja jatkaa Hermeksen puolustuksessa *instagram.com*.  21.6.2023. Kiekko-Vantaa Hockey Oy. Viitattu 29.10.2023.
2. 1 2 3 4 5  Ernests Ošenieks *Elite Prospects*. Everysport Media Group AB.  (englanniksi)
3. ↑  Elite Prospects - Latvia U16 Stats 2016-2017 *eliteprospects.com*. Everysport Media Group AB. Viitattu 29.10.2023. (englanniksi)
4. ↑  Elite Prospects - HK Lido *eliteprospects.com*. Everysport Media Group AB. Viitattu 29.8.2023. (englanniksi)
5. ↑  Hokeja Skola "Rīga" *facebook.com*. "Hokeja Skola "Rīga"". Viitattu 29.8.2023. (latviaksi)
6. ↑  Game detail: 08 Sep 2018, HS Prizma Riga - HS Riga *eurohockey.com*.  8.9.2018. European Ice Hockey Online AB & eSports.cz s.r.o. Viitattu 29.10.2023. (englanniksi)
7. ↑  Game detail: 12 Sep 2018, HK Liepaja - HS Riga *eurohockey.com*.  12.9.2018. European Ice Hockey Online AB & eSports.cz s.r.o. Viitattu 29.10.2023. (englanniksi)
8. ↑  Game summary: Dinamo R - Severstal *en.khl.ru*.  4.12.2019. KHL. Viitattu 29.10.2023. (englanniksi)
9. ↑  Game summary: Dinamo R - HC Sochi *en.khl.ru*.  21.12.2020. KHL. Viitattu 29.10.2023. (englanniksi)
10. 1 2  Osenieks vahvistamaan puolustusta *kiekko-vantaa.fi*.  23.11.2021. Kiekko-Vantaa Hockey Oy. Viitattu 29.10.2023.
11. 1 2  LISÄÄ KHL-KOKEMUSTA HERMEKSEEN! *facebook.com*.  30.6.2022. Kiekko-Vantaa Hockey Oy. Viitattu 29.10.2023.
12. ↑  Elite Prospects - Hermes *eliteprospects.com*. Everysport Media Group AB. Viitattu 29.8.2023. (englanniksi)
13. ↑  Elite Prospects - Award - U20 WJC (D1A) Most Points by Defenseman *eliteprospects.com*. Everysport Media Group AB. Viitattu 29.10.2023. (englanniksi)
14. ↑  Elite Prospects - Latvia U20 *eliteprospects.com*. Everysport Media Group AB. Viitattu 29.10.2023. (englanniksi)
15. ↑  Elite Prospects - WJC-20 D1A Stats 2019-2020 *eliteprospects.com*. Everysport Media Group AB. Viitattu 29.10.2023. (englanniksi)
16. ↑  BEST PLAYER OF THE GAME SELECTED BY THE TEAM (pdf) *iihf.com*.  28.4.2019. IIHF. Viitattu 29.10.2023. (englanniksi)
17. ↑  Elite Prospects - Award - U18 WJC (D1A) Most Points by Defenseman *eliteprospects.com*. Everysport Media Group AB. Viitattu 29.10.2023. (englanniksi)
18. ↑  Elite Prospects - Award - U18 WJC (D1A) Most Assists by Defenseman *eliteprospects.com*. Everysport Media Group AB. Viitattu 29.10.2023. (englanniksi)
19. ↑  Game detail: 11 Nov 2021, Latvia - Norway *eurohockey.com*.  11.11.2021. European Ice Hockey Online AB & eSports.cz s.r.o. Viitattu 29.10.2023. (englanniksi)